**عاتکہ بنت زید** پیغمبر اسلام محمد بن عبد اللہ صلی اللہ علیہ و آلہ وسلم کی صحابیہ تھیں اور ان کا تعلق قریش کے خاندان عدی سے تھیں ۔ ان کا سلسلہ نسب یہ ہے:
*عاتکہ بنت زید بن عمروبن نفیل بن عبدالعزیٰ بن ریاح بن عبد اللہ بن قرظ بن زراح بن عدی بن کعب بن لوی ۔* ان کی شادی دوسرے خلیفہ عمر بن خطاب سے ہوئی تھی۔

جلیل القدر صحابی حضرت سعید بن زید (یکے ازاصحاب عشرہ مبشرہ ) ان کے حقیقی بھائی تھے اور حضرت عمر بن خطاب چچا زاد بھائی ۔ مشہور صحابیہ حضرت فاطمہ بنت خطاب ان کی چچا زاد بہن اور بھاوج تھیں۔

ابتدائی زندگی
-------------

حضرت عاتکہ کے والد زید بن عمرو ان لوگوں میں سے تھے جو زمانہ جاہلیت میں ہی توحید کے قائل تھے۔:186 اور جن کے بارے میں حضور ﷺ نے فرمایا تھا کہ وہ قیامت کے دن تنہا ایک امت کے حیثیت سے اٹھیں گے۔ مشہور صحابی سعید بن زید ان کے بھائی تھے۔:296 زید کو حضور ﷺ کی بعثت سے چند سال قبل 605ء میں کسی دشمن نے قتل کر ڈالا تھا اور عاتکہ یتیم ہو گئی تھیں۔:102–103

ذاتی زندگی
----------

### پہلی شادی

ان کی پہلی شادی زید ابن الخطاب سے ہوئی جو اسلام لا چکے تھے اور ان سے عمر میں بڑے تھے۔ ان کی معیت میں عاتکہ نے مدینہ منورہ کی جانب 622ء میں ہجرت کی تھی۔:186
بعد میں دونوں کا طلاق ہو گیا۔ دسمبر 632ء میں جنگ یمامہ میں زید شہید ہو گئے 

### دوسری شادی

ان کی شادی حضرت ابوبکر صدیق کے صاحبزادے حضرت عبد اللہ بن ابی بکر سے ہوئی۔:186:101 حضرت عبد اللہ ؓ کو ان سے اس قدر محبت تھی کہ ان کے عشق میں جہاد تک کو ترک کر دیا تھا۔ وہ بھی شوہر پر جان چھڑکتی تھیں اور ہمیشہ ان کے آرام کو اپنے آرام پر ترجیح دیتی تھیں۔

چونکہ انھوں نے حضرت عبد اللہ ؓ کو جہاد پر جانے کے لیے مجبور نہیں کیا تھا اس لیے ابو بکر صدیق ؓ نے حضرت عبد اللہ ؓ کو حکم دیا کہ وہ عاتکہ ؓ کو طلاق دے دیں۔ بلاذری نے طلاق کی وجہ ان کا بانجھ ہونا لکھا ہے۔:267 پہلے تو وہ پہلے تو وہ کچھ عرصہ ٹالتے رہے لیکن جب والد ماجد کی طرف سے سخت اصرار ہوا تو انھوں نے حضرت حضرت عاتکہ ؓ کو ’’ایک ‘‘ طلاق دے دی۔ لیکن بیوی کے فراق نے انھیں نڈھال کر دیا اور انھوں نے یہ شعر کہے:

اعاتك لا انساك ماذرشاق  

وما ناح قمر ي الحمام المطوق  

اعاتك قلبي كل يوم وليلة  

اليك بما تخفي النفوس معلق  

ولم ارمثلي طلق اليوم مثلها  

ولا مثلها في غير جرم تطلق

|  |  |  |
| --- | --- | --- |
| "| اے عاتکہ ؓ جب تک سورج چمکتا رہے گا اور قمر ی بولتی رہے گی میں تجھے نہ بھولوں گا
اے عاتکہ ؓ میرا دل شب و روز
بصد ہزار تمنا و شوق تجھ سے لگا ہوا ہے
مجھ جیسے آدمی نے اس جیسی خاتون کو کبھی
طلاق نہ دی ہو گئی اور نہ اس جیسی خاتون کو بغیر گناہ طلاق دی جاتی | "|

حضرت ابوبکر صدیق ؓ بڑے نرم دل تھے ،ان کے کانوں تک یہ اشعار پہنچے تو انھوں نے حضرت عبد اللہ ؓ کو رجعت کرنے کی اجازت دے دی۔:87

اس کے بعد وہ ہر غزوے میں شریک ہونے لگے ۔ طائف کےمحاصرے میں ایک دن وہ دشمن کی طرف سے آنے والے ایک تیر سے سخت مجروح ہو گئے۔:186:267 اگر چہ یہ زخم اس وقت تو مندمل ہو گیا لیکن تیر کا زہر اندر ہی اندر کام کرتا رہا۔ سرور عالم ﷺ کے وصال کے کچھ عرصہ بعد شوال 11 ہجری میں یہ زخم عود کر آیا اور اسی کے صدمہ سے حضرت عبد اللہ ؓ بن ابی بکر ؓ نے وفات پائی۔:76 حضرت عاتکہ ؓ کو ان کی وفات سے سخت صدمہ پہنچا ،مرحوم خاوند کی طرح وہ بھی شعر و شاعری میں درک رکھتی تھیں ۔ اس موقع پر انھوں نے ایک پر درد مرثیہ کہا جس کے کچھ اشعار یہ ہیں۔:187:267

اليت لاينفك عني حزنية  

عليك ولا ينفك جلدي اغبرا  

للہ عينا من راي مثلہ فتي  

اكرو احمي في الهياج و اصبرا  

اذا شرعت فيہ الاسنة خاضها  

الي الموت حتي يدرك الموت احمر ا  

مدي الدهر حين غنت حمامة ايكة  

وما ترد الليل الصباح المنورا

|  |  |  |
| --- | --- | --- |
| "| قسم کھا کر کہتی ہوں کہ تیرے غم میں میری آنکھ
روئے گئی اور میرا جسم غبار آلود رہے گا
زہے قسمت اس آنکھ کی جس نے تجھ جیسا
جنگ جو اور ثابت قدم جوان دیکھا
اس پر تیر برستے تو ان کی بوچھاڑ میں گھستا ہو
وہ اس وقت تک موت کی رف چلتا رہتا جب
تک کہ خون کی ندیاں نہ بہا لیتا ۔ زندگی بھر جب جنگلی
کبوتر گنگنائے گا (روتی رہوں گی ) اور جب تکط رات پر صبح روشن آتی رہے | "|

### تیسری شادی

کچھ عرصہ بعد حضرت عمر فاروق ؓ نے حضرت عاتکہ ؓ سے نکاح کر لیا۔:187 اس سے قبل انھوں نے شادی اور دنیاوی زندگی سے خود کو کنارہ کش کر لیا تھا۔ مگر حضرت عائشہ بنت ابی بکر نے انھیں ایسا نہ کرنے کی تاکید کی۔:70:267–268
دعوت و لیمہ میں حضرت علی کرم اللہ وجہہ بھی شریک تھے ، انھوں نے حضرت عاتکہ ؓ کو اوپر والے مرثیے کا پہلا شعر یاد دلایا تو وہ رونے لگیں۔:187:268 تاہم عمر فاروق ؓ سے بھی ان کی وفاداری اور محبت ہمیشہ مثالی رہی۔ :267

حضرت عمر سے عاتکہ کو ایک بیٹا ہوا جن کا نام ایاد رکھا گیا۔:204
شادی کے بعد عاتکہ نے حضرت عمر سے مسجد میں جا کر نماز پڑھنے کی اجازت مانگی اور عمر خاموش رہے کیونکہ جس چیز کی اجازت خود نبی دے چکے تھے عمر اس سے کیسے منع کرسکتے تھے لہذا عاتکہ مسجد جا کر نماز ادا کرتی تھیں۔:188–189

نومبر 644ء میںحضرت عمر فاروق ؓ نے شہادت پائی۔:285 اس موقع پر بھی انھوں نے ایک درد ناک مرثیہ کہا اس کے چند اشعار یہ ہیں۔

من لنفس عادها احزانها  

ولعين شفها طول السهد  

وجسد لفف في الكفانہ  

رحمة اللہ علي ذاك الجسد  

فيہ تفجيع لمولي عازم  

لم يدعہ اللہ يمشي بسبب:152

|  |  |  |
| --- | --- | --- |
| "| كون سمجھائے اس نفس کو جس کے غموں نے پھرا عادہ کیا ہے ۔
اور اس آنکھ کو جس کو بیداری کی کثرت نے تکلیف دی ہے
اور اس جسم کو جو کفن میں لپیٹا گیا ہے
اللہ تعالی کی اس پر رحمت ہو
مقروض اور نادار عزیزوں کو اس کا صدمہ ہے | "|

### چوتھی شادی

حضرت عمر فاروقؓ کی شہادت کے بعد حضرت عاتکہ ؓ کا نکاح حواری رسو ل حضرت زبیر بن العواموام سے ہوا۔:101 شادی میں انھوں نے دو شرطیں رکھیں۔ ایک یہ کہ زبیر انھیں ماریں گے نہیں اور دوسرے یہ کہ انھیں مسجد جانے کی اجازت ہوگی۔ ایک شرط یہ بھی رکھی کہ ان کے حقوق سلب نہیں کیے جائیں گے۔:88

دسمبر 656ء میں زبیر نے جنگ جمل کے موقع پر ابن جرموز کے ہاتھ سے شہادت پائی۔:83–86 حضرت عاتکہ ؓ فرط غم سے نڈھا ل ہو گئیں اور بے اختیار ان کی زبان پر یہ مرثیہ جاری ہو گیا ۔

غدر ابن جرموز بفارس بهمة  

يوم اللقاء وكان غير معزد  

يا عمرو \*لونبهة ہ لوجدعہ  

لا طائشار عش الجنان ولا اليد  

كم غمر ة قد خاضها لم يثنہ  

عنا طرادك ياابن فقع القردد  

ثكلتك امك ان ظفربمثلہ  

ممن مضي \*ممن يروح و يغتدي  

واللہ ربك ان قتلت لمسلما  

حلت عليك عقوبة المتعمد

ان کے سابقہ تمام شوہر شہید ہوئے تھے اور یہ مشہور ہو گیا تھا کہ جسے شیادت کا درجہ پانا ہو وہ عاتکہ سے شادی کرلے۔:89 چنانچہ حضرت علی بن ابی طالب نے ان سے شادی کی خواہش ظاہر کی مگر انھوں نے انکار کر دیا اور کہا کہ ایک برادر نبی، میں آپ کو مرتے ہوئے نہیں دیکھ سکتی۔:268

### پانچویں شادی

عاتکہ نے حضرت علی سے تو شادی نہیں کی البتہ ان کے بیٹے حسین بن علی سے شادی کرلی۔ حسین ان کے تقریباً 25 برس چھوٹے تھے اور اتفاق یہ کہ واقعہ کربلا میں اکتوبر 680ء میں انھیں بھی شہادت نصیب ہوئی البتہ عاتکہ کا انتقال ان سے قبل ہی ہو چکا تھا۔:89:268

وفات
----

عاتکہ کا انتقال 672ء میں ہوا۔

حوالہ جات
---------

1. 1 2 3 4 5 6 7 8  Muhammad ibn Saad. *Kitab al-Tabaqat al-Kabir* vol. 8. Translated by Bewley, A. (1995)۔ *The Women of Madina*۔ London: Ta-Ha Publishers.
2. 1 2 3 4 5 6 7 8 9 10 11 12 13 14 15 16  Ibn Hajar al-Asqalani. *Al-Isaba fi tamyiz al-Sahaba* vol. 8 #11448.
3. 1 2 3 4 5  Muhammad ibn Saad. *Kitab al-Tabaqat al-Kabir* vol. 3. Translated by Bewley, A. (2013)۔ *The Companions of Badr*۔ London: Ta-Ha Publishers.
4. ↑  Muhammad ibn Ishaq. *Sirat Rasul Allah*۔ Translated by Guillaume, A. (1955)۔ *The Life of Muhammad*۔ Oxford: Oxford University Press.
5. 1 2  Muhammad ibn Jarir al-Tabari. *Tarikh al-Rusul wa'l-Muluk*۔ Translated by Smith, G. R. (1994)۔ *Volume 14: The Conquest of Iran*۔ Albany: State University of New York Press.
6. 1 2 3 4 5 6 7  Abbott, N. (1942)۔ *Aishah – the Beloved of Mohammed*۔ Chicago: University of Chicago Press.
7. 1 2 3 4 5 6 7 8  Shuraydi, H. (2014)۔ *The Raven and the Falcon: Youth versus Old Age in Medieval Arabic Literature*۔ Leiden: Brill.
8. 1 2 3  Ahmed, L. (1992)۔ *Women and Gender in Islam: Historical Roots of a Modern Debate*، p. 76. New Haven & London: Yale University Press.
9. 1 2  Jalal al-Din al-Suyuti. *History of the Caliphs*۔ Translated by Jarrett, H. S. (1881)۔ Calcutta: The Asiatic Society.
10. ↑  Muhammad ibn Jarir al-Tabari. *Tarikh al Rusual wa'l-Muluk*۔ Translated by Blankinship, K. Y. (1993)۔ *Volume 11: The Challenge to the Empires*۔ Albany: State University of New York Press.
11. ↑  Malik ibn Anas. *Muwatta* 14:14.
12. 1 2  Holmes Katz, M. (2013)۔ *Prayer in Islamic Thought and Practice*، p. 191. New York: Cambridge University Press.
13. ↑  Sallabi, A. H. (2010). *Biography of Ali Ibn Abi-Talib: A Comprehensive Study of His Personality and Era*, volume 2, p. 88. Riyadh: Darussalam.

| * د
* ب
* ت
صحابیات کی فہرست |
| --- |
| 
* آمنہ بنت ارقم
* آمنہ بنت محصن
* اروی بنت حارث
* ارویٰ بنت عبد المطلب
* اروی بنت کریز
* اسماء بنت نعمان
* اسماء بنت ابی بکر
* اسماء بنت یزید
* اسماء بنت عمیس
* امامہ بنت زینب
* امامہ بنت حمزہ
* ام حبیبہ
* ام حرام بنت ملحان
* ام حکیم
* ام خالد
* ام درداء کبریٰ
* ام سائب
* ام سلمہ
* ام سلیم
* ام شریک دوسیہ
* ام عبیس
* ام عفیف نہدیہ
* ام عمارہ
* ام کلثوم بنت عقبہ
* ام کلثوم بنت علی
* ام کلثوم بنت محمد
* ام کلثوم بنت ابوبکر
* ام منظور بنت محمود
* ام ہانی بنت ابی طالب
* ام ایمن
* جویریہ بنت حارث
* جمانہ بنت ابی طالب
* جمیلہ بنت سعد
* جميلہ بنت ثابت
* حفصہ بنت عمر
* حبیبہ بنت ام حبیبہ
* حلیمہ سعدیہ
* حمنہ بنت جحش
* حوا انصاریہ
* خدیجہ بنت خویلد
* خنساء
* خولہ بنت ثامر
* خولہ بنت حکیم
* ربیع بنت نضر
* ربیع بنت معوذ
* رقیہ بنت محمد
* رملہ بنت ابوسفیان
* رملہ بنت شیبہ
* ریحانہ بنت زید
* ریطہ بنت منبہ
* رفیدہ بنت سعد انصاریہ
* زنیرہ الرومیہ
* زینب بنت ابو معاویہ
* زینب بنت ابی سلمہ
* زینب بنت جحش
* زینب بنت خزیمہ
* زینب بنت علی
* زینب بنت محمد
* زینب بنت مظعون
* سفانہ بنت حاتم
* سہلہ بنت سہیل
* سلمیٰ بنت عمیس
* سودہ بنت زمعہ
* سمیہ بنت خباط
* سیرین زوجہ حسان
* شفا بنت عبد اللہ
* صفیہ بنت عبد المطلب
* صفیہ بنت حیی بن اخطب
* عائشہ بنت ابی بکر
* فاطمہ بنت اسد
* فاطمہ بنت حزام
* فاطمہ بنت خطاب
* فاطمہ زہرا
* فاطمہ بنت قیس
* قريبہ بنت ابی اميہ
* لیلی بنت بلال
* لبابہ بنت حارث
* لبینہ
* کبشہ بنت ثابت
* کبشہ بنت رافع
* ماریہ قبطیہ
* ملیکہ بنت ملحان
* میمونہ بنت حارث
* نسیبہ بنت حارث
* نائلہ بنت الفرافصہ
* ہالہ بنت خویلد
* ہالہ بنت وہب
* ہند بنت ابی امیہ
* ہند بنت عتبہ
* ہند بنت عمرو
* ہند بنت عوف
* عاتکہ بنت زید

 | وصلة= |